钦定古今图书集成/明伦汇编/氏族典/第245卷 > 张宪
## 钦定古今图书集成/明伦汇编/氏族典/第245卷 > 张宪

按《宋史张宪传》：“宪，岳飞爱将也。飞遣宪复随州，敌将
王嵩不战而遁，进复邓州。金人渝盟，宪战颍昌，战陈
州，皆大捷，复其城。会秦桧主和，命飞班师，宪亦还。未
几，桧与张俊谋杀飞，密诱飞部曲能告飞事者。时王
雕儿以奸贪屡为宪所裁，桧使人谕之，妄言宪谋还
飞兵，令告王贵，使贵执宪。宪至，俊亲行鞫炼，使宪自”
诬宪被掠无全肤，竟不伏。俊手自具狱告桧械宪至
行在，下大理寺坐死。绍兴三十二年，追复阆州观察
使，录其家。